Sweet & Green เป็น ร้านจำหน่าย ผัก ผลไม้ เครื่องดื่ม  (น้ำเมล่อนสดปั่น น้ำมัลเบอรี่)  คุณภาพพรีเมียม สดจากไร่ ตัดจากต้น ชอบคุณภาพ 5 ดาวเป็นการส่วนตัว

สถานที่ตั้ง เข้าทางเดียวกับซอยแดรี่โฮม ตรงไปเขาใหญ่  จุดสังเกตจะเห็น โดมมุ้งสีขาวๆ หน้าซอยฝั่งตรงข้ามจะมีร้านก่อนสร้าง ทางเข้าเป็นถนนดิน เข้ามานิดเดียวประมาณ 100 เมตร จะมองเห็นหน้าร้าน  ร้านนี้จะเป็นหน้าร้านขนาดเล็ก เป็นส่วนของร้านขายผักสดและผลไม้สด จะมีเครื่องดื่มที่เป็นน้ำผลไม้ปั่น เมล่อนปั่น แต่วันนี้ไปเย็นหมด อดทาน พื้นที่ฟาร์มจะเป็นส่วนๆปลูกพืชผัก  

เมล่อนเขียว (ลูกละ 200)  -  จะมี 2 ขนาดค่ะ  ขนาดเล็ก (150 B/ ลูก)  และ ขนาดใหญ่ (ใหญ่ขึ้นมานิส 200 B/ลูก) เลือกตามความสุก พนักงานเลือกให้ค่ะ ถ้าสุกมากฉ่ำหวานมากก ถ้าชอบสุกน้อยจะออกค่อนข้างกรอบมาก กรอบจริงจัง เพราะว่าพึ่งตัดมาใหม่ๆจากต้น 

แตงโม ขายเป็นกิโลค่ะ จำไม่ได้เท่าไร แต่ว่า เนื้อกรอบหวาน ไม่ทราย แต่ลูกเล็กๆเหมือนกัน  

องุ่นดำไร้เมล็ด - รายการนี้ก็อร่อยค่ะ ลูกเล็กๆ หวานมาก เปลือกไม่เหนียว ทานง่าย 

ข้าวโพดหวาน (สองสี) - ฝีกละ 20 ถ้าต้มละ 25 ค่ะ อันนี้อร่อยมาก ข้าวโพดนิ่ม ไม่มีกากเลยเวลาทาน หวานแบบธรรมชาติ คอข้าวโพด แนะนำให้ทานเลยค่ะ อร่อยจริงๆ


ร้านนี้ที่จริงเป็นฟาร์ม ผัก และ ผลไม้ คุณภาพพรีเมี่ยม หลายๆ คนอาจะเคยเห็นผลิตภัณฑ์นี้บ้างจะฝากขายตามหน้าร้านต่างๆ เช่น ของ ไร่สุวรรณ  วันนี้มีเยือนถึงฟาร์ม สดๆจากไร่  ร้านนี้จะส่งเป็นรอบไปขายตามหน้างานในกรุงเทพบ่อยครั้ง ติดตามได้ตาม เฟสบุ๊คร้านค่ะ https://th-th.facebook.com/sweetandgreen/  ส่วนราคาสูงตามคุณภาพผักพรีเมี่ยม แต่ที่นี่ราคาหน้าฟาร์มค่ะ แถมคุณภาพหน้าฟาร์ม 

หากใครแวะผ่านมาเส้นนี้แนะนำให้แวะเลยค่ะ สำหรับผู้ชื่นชอบผักสด ผลไม้พรีเมี่ยม 